
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL DARBO ORGANIZAVIMO TVARKOS ŠAKIŲ RAJONO SAVIVALDYBĖS ADMINISTRACIJOJE NUSTATYMO

2021 m. spalio   d. Nr. AT-
Šakiai

[bookmark: _Hlk83986065][bookmark: _Hlk73526963]Vadovaudamasis Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2021 m. rugsėjo 30 d. sprendimu Nr. V-2192 „Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. birželio 30 d. sprendimo Nr. V-1546 „Dėl valstybės ir savivaldybių institucijų ir įstaigų, kitų įstaigų viešųjų ir administracinių paslaugų teikimo sąlygų“ pakeitimo“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu:
1. N u s t a t a u darbo organizavimo tvarką Šakių rajono savivaldybės administracijoje nuo 2021 m. spalio 1 d.:
1.1. Visi savivaldybės administracijos darbuotojai privalo:
1.1.1. laikytis Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo nurodymų;
1.1.2. gavę informaciją apie jam nustatytą COVID-19 ligą (koronaviruso infekciją) nedelsiant informuoti savo tiesioginį vadovą ir darbdavį;
1.1.3. pasireiškus ūmiems viršutinių kvėpavimo takų infekcijų požymiams (karščiavimui, kosuliui, pasunkėjusiam kvėpavimui ir pan.) nedelsiant vykti į namus ir konsultuotis Karštąja koronaviruso linija tel. 1808 arba susisiekti su savo šeimos gydytoju konsultacijai.
1.2. Administracijos skyrių vedėjai (-os), seniūnijų seniūnai (-ės):
1.2.1. darbuotojų darbą organizuoja kontaktiniu būdu darbo vietoje, pagal galimybes ribojant darbuotojų srautus bendrojo naudojimo patalpose;
1.2.2. užtikrina:
1.2.2.1. kad būtų apribotas darbuotojų fizinis kontaktas su lankytojais, išlaikant ne mažesnį kaip 2 metrų atstumą arba atskiriant darbo vietą nuo lankytojo pertvaromis;
1.2.2.2. kad įstaigos lankytojai laikytųsi ne mažesnio kaip 2 metrų atstumo vienas nuo kito.
1.3. Nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukes) dėvėti privaloma:
1.3.1. lankytojus aptarnaujantiems darbuotojams;
1.3.2. vyresniems nei 6 metų įstaigos lankytojams;
1.3.3. uždarose erdvėse esančiose darbo vietose, bendrose įstaigos uždarose erdvėse, taip pat gyvai organizuojamų posėdžių, pasitarimų, susirinkimų metu. Kaukių galima nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (rekomenduojama dėvėti veido skydelį).
1.4. Savivaldybės administracijos ir seniūnijų pastatuose lankytojai aptarnaujami vieno langelio aptarnavimo zonoje, iš kurios į pastato vidų gali patekti tik Galimybių pasą turintys asmenys. Kontaktiniu būdu suteikiamos tik Šakių rajono savivaldybės administracijos direktoriaus 2021 m. rugsėjo 13 d. įsakyme „Dėl Šakių rajono savivaldybės administracijos administracinių paslaugų, kurių dėl jų specifikos neįmanoma suteikti nuotoliniu būdu, sąrašo patvirtinimo“ nurodytos paslaugos.
1.5. Į Šakių rajono savivaldybės administracijos administracinį pastatą įeinama ir išeinama tik su asmeninėmis lustinėmis kortelėmis-raktais.
2. P a v e d u savivaldybės administracijos skyriaus vedėjams ir seniūnijų seniūnams su įsakymu supažindinti skyriaus, seniūnijos darbuotojus.
3. R e k o m e n d u o j u visoms savivaldybės valdomoms įstaigoms pasirengti vidines darbo organizavimo tvarkas, vadovaujantis Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2021 m. rugsėjo 30 d. sprendimu Nr. V-2192 „Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. birželio 30 d. sprendimo Nr. V-1546 „Dėl valstybės ir savivaldybių institucijų ir įstaigų, kitų įstaigų viešųjų ir administracinių paslaugų teikimo sąlygų“ pakeitimo“.
4. P r i p a ž į s t u netekusiu galios Šakių rajono savivaldybės administracijos direktoriaus 2021 m. liepos 1 d. įsakymą Nr. AT-563 „Dėl darbo organizavimo tvarkos Šakių rajono savivaldybės administracijoje nustatymo“.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

